Thea Selliaas Thorsen

For syklisten, se Thea ThorsenThea Sellias Thorsen (født 28. mai 1974 i Oslo, oppvokst på Tomter) er en norsk klassisk filolog, forfatter og gjendikter. Hennes spesialfelt er poesi i romersk gullalder, med særlig vekt på Ovid. Hun forsker også på diktningens røtter i gresk litteratur, og på hvordan vestlig tradisjon påvirkes av arven fra antikken.
Jeg forsker på litteratur som ikke løper normsetternes og makthavernes ærend i antikken.

Hun ble dr. art. i latin ved  Universitetet i Bergen i 2007, med en avhandling om autentisitetsproblematikk knyttet til Ovid.I tillegg til å ha tatt hovedfag i latin ved Universitetet i Oslo, har Thorsen studert og forsket ved Vatikanbiblioteket, University of Cambridge, Scuola normale superiore di Pisa, Centre Gustave Glotz, Université Paris-Sorbonne samt University of Oxford.I 2009 ble hun tildelt postdoktorstipend fra Norges forskningsråd for et forskningprosjekt ved NTNU om den romerske resepsjonen til Sapfo. I 2015 ble hun tildelt Unge Forskertalenterstipend fra Norges forskningsråd for et større prosjekt om den estetisk-erotiske sammenhengen mellom gresk og romersk litteratur og dens videre tradisjon i Vestens kulturhistorie.Ved NTNU er hun professor i klassiske studier (gresk og latin) ved Institutt for historiske og klassiske studier, og medlem av NTNUs Stjerneprogram. Hun er akademisk prosjektleder for satsningen «Kanon. Antikkens litteratur på norsk», et samarbeid mellom NTNU og Gyldendal Norsk Forlag.Hun har utgitt flere gjendiktninger av den romerske poeten Ovid. I 2001 oversatte hun Heroides – Heltinnebrev, i 2002 Amores – Kjærlighetseventyr, i 2006 Ars Amandi – kunsten å elske og i 2009 Kjærlighetskuren – Brevvekslinger. Med dette er hele Ovids kjærlighetselegiske produksjon for første gang gjendiktet til norske vers. 
I 2013 forelå The Cambridge Companion to Latin Love Elegy, (Cambridge University Press), som hun redigerte og bidro til med tre kapitler. Med dette ble hun den første skandinaviske redaktøren av et volum i denne serien innenfor feltet klassiske fag: Cambridge Companions to Literature.I 2014 kom monografien Ovid's early poetry : from his Single 'Heroides' to his 'Remedia Amoris', som omhandler hele Ovids tidlige forfatterskap, også på Cambridge University Press.I 2004 debuterte hun som romanforfatter med Pia Fraus og i 2011 kom essaysamlingen Kom ikke uten begjær. 
Thorsen var kommentator i Kulturbeitet på NRK P2 2003–2005, spaltist i Morgenbladet 2007–2010 og fast bidragsyter til Latinskolen på NRK P2 høsten 2008, sendt i reprise våren 2011.


== Bibliografi (utvalg) ==
(no) Publikasjoner av Thea Selliaas Thorsen i BIBSYS
(no) Publikasjoner av Thea Selliaas Thorsen i forskningsdokumentasjonssystemet CRIStinSkjønnlitteratur2004: Pia Fraus, roman utgitt på Gyldendal Norsk Forlag ISBN 82-05-33677-6
2011: Kom ikke uten begjær, essays, Gyldendal Norsk Forlag ISBN 978-82-05-40961-3Gjendiktninger2001: Heroides – Heltinnebrev, Gyldendal Norsk Forlag ISBN 82-05-29132-2
2002: Amores – Kjærlighetseventyr, Gyldendal Norsk Forlag ISBN 82-05-30783-0
2006: Ars Amandi' – Kunsten å elske, Gyldendal Norsk Forlag ISBN 978-82-05-35358-9
2009: Kjærlighetskuren og Brevvekslinger, Gyldendal Norsk Forlag ISBN 978-82-05-38775-1Medvirket til1999: På klassisk grunn redigert av Kristin Åvitsland Blikstrud et al. Andresen og Butenschøn
2009: Klassisk talekunst redigert av Gjert Vestrheim og Tor Ivar Østmoe, Vidarforlaget ISBN 978-82-7990-080-1
2010: Antikkens kultur med Per Bjarne Ravnå, Vibeke Roggen, Siri Sande, Aschehoug forlag ISBN 978-82-03-33743-7
2010: Romersk religion redigert av Sissel Undheim, Bokklubben
2014: Byen og kunnskapen redigert av Merete Røskaft, FagbokforlagetPublikasjoner på engelsk2012: Greek and Roman Games in the Computer Age, red., Akademika Publishing
2013: The Cambridge Companion to Latin Love Elegy, Cambridge University Press
2014: Ovid's Early Poetry: from his Single Heroides to his Remedia Amoris, Cambridge University Press


== Referanser ==


== Kilder ==
Normannsen, Sølvi W. (14. februar 2014) «Debuterer i engelsk prestisjeserie». I: Universitetsavisa Arkivert 4. mars 2016 hos Wayback Machine.
Oksholen, Tore (12. oktober 2007) «Makt, sex og poesi». I: GEMINI.no


== Eksterne lenker ==
Thorsens profilside, NTNU
Gyldendal Norsk Forlag om Thorsen, med filmopptak av et tre kvarters foredrag av henne: Det frie ord og den klassiske litteraturen
Presentasjon av Thea Selliaas Thorsen i Forfatterkatalogen på Forfattersentrums nettsider